cyanic-selkie/wikianc huggingface dataset:
ตัวกระตุ้นให้ทำงาน
ประวัติ
ประวัติความเป็นมาของระบบการกระตุ้นด้วยลมและระบบการกระตุ้นด้วยไฮดรอลิกสามารถย้อนกลับไปช่วงเวลาราวสงครามโลกครั้งที่สอง (1938) มันถูกสร้างขึ้นเป็นครั้งแรกโดย Xhiter Anckeleman (ออกเสียง 'Ziter') [ต้องการอ้างอิง] ผู้ซึ่งใช้ความรู้ของเขาด้านเครื่องยนต์และระบบเบรกให้เกิดเป็นคำตอบใหม่เพื่อให้แน่ใจว่าเบรกในรถยนต์ออกแรงได้สูงสุดแต่มีการสึกหรอน้อยที่สุดที่เป็นไปได้
ไฮดรอลิก
ตัวกระตุ้นทำงานด้วยไฮดรอลิกจะประกอบด้วยมอเตอร์แบบกระบอกสูบหรือของเหลวที่ใช้พลังไฮดรอลิกเพื่ออำนวยความสะดวกในการดำเนินงานของเครื่องจักรกล การเคลื่อนไหวทางกลให้พลังงานในรูปของการเคลื่อนที่ในแนวราบหรือการหมุนหรือสั่น เนื่องจากของเหลวเกือบจะเป็นไปได้ที่จะบีบอัด ตัวกระตุ้นไฮดรอลิกสามารถออกแรงขนาดใหญ่ได้ ข้อเสียเปรียบของวิธีนี้คือการเร่งความเร็วของมันถูกจำกัด
กระบอกไฮดรอลิกประกอบด้วยท่อกลวงทรงกระบอกพร้อมกับลูกสูบหนึ่งตัวที่สามารถเลื่อนไปมาได้ คำที่ใช้สำหรับการกระตุ้นเดี่ยวจะถูกใช้เมื่อแรงดันของเหลวถูกใส่เข้าไปเพียงด้านใดด้านหนึ่งของลูกสูบ ลูกสูบจะสามารถเคลื่อนที่ในทิศทางเดียวเท่านั้น, สปริงจะถูกนำมาใช้บ่อยครั้งเพื่อให้ลูกสูบเคลื่อนที่กลับมาตำแหน่งเดิม คำว่ากระตุ้นสองครั้งจะหมายถึงความดันจะถูกใส่เข้าไปในแต่ละด้านของลูกสูบ; ความแตกต่างในความดันระหว่างสองด้านของลูกสูบจะเคลื่อนลูกสูบไปด้านหนึ่งหรืออีกด้านหนึ่ง
ลม
ตัวกระตุ้นที่ทำงานด้วยลมจะแปลงพลังงานที่เกิดขึ้นจากสูญญากาศหรืออากาศบีบอัดที่ความดันสูงให้เป็นการเคลื่อนที่ในแนวราบหรือแบบหมุน พลังงานนิวเมติกเป็นที่พึงประสงค์สำหรับการควบคุมเครื่องยนต์หลักเพราะมันสามารถตอบสนองได้อย่างรวดเร็วในการเริ่มต้นและการหยุดโดยที่แหล่งจ่ายไฟไม่จำเป็นต้องถูกเก็บไว้ในทุนสำรองสำหรับการดำเนินงาน
ตัวกระตุ้นนิวเมติกสร้างพลังอย่างมากที่ผลิตจากการเปลี่ยนแปลงความดันเพียงเล็กน้อย พลังเหล่านี้มักจะใช้กับวาล์วเพื่อเปิดไดอะแฟรมเพื่อให้มีผลต่อการไหลของของเหลวผ่านวาล์ว
ไฟฟ้า
ตัวกระตุ้นไฟฟ้าได้พลังงานจากมอเตอร์ที่แปลงพลังงานไฟฟ้าให้เป็นที่แรงบิดกล พลังงานไฟฟ้าถูกใช้ในการสั่งอุปกรณ์เช่นวาล์วหลายรอบให้ทำงาน มันเป็นหนึ่งในรูปแบบที่สะอาดที่สุดและพร้อมใช้งานที่สุดของตัวกระตุ้นเพราะมันไม่เกี่ยวข้องกับน้ำมัน
ความร้อนหรือแม่เหล็ก (โลหะผสมจำรูป)
ตัวกระตุ้นที่สามารถถูกกระตุ้นโดยพลังงานความร้อนหรือแม่เหล็กได้ถูกนำมาใช้งานทางธุรกิจ พวกมันมักจะมีขนาดกะทัดรัด, น้ำหนักเบา, ประหยัดและมีความหนาแน่นของพลังงานสูง ตัวกระตุ้นเหล่านี้ใช้วัสดุจำรูป (shape memory material (SMM)) เช่นโลหะผสมจำรูป (shape memory alloy (SMA)) หรือโลหะผสมจำรูปแม่เหล็ก (magnetic shape memory alloy (MSMA)) บางผู้ผลิตที่เป็นที่นิยมของอุปกรณ์เหล่านี้ได้แก่ Finnish Modti Inc., American Dynalloy และ Rotork
กลไก
ตัวกระตุ้นแบบกลไกมีหน้าที่ในการทำให้เกิดการเคลื่อนไหวโดยการแปลงชนิดหนึ่งของการเคลื่อนไหว เช่นการเคลื่อนที่แบบหมุนเป็นวงกลม ให้เป็นการเคลื่อนที่อีกชนิดหนึ่ง เช่นเปลี่ยนให้เป็นการเคลื่อนที่ในแนวราบ ตัวอย่างเช่นราวปีกนก (rack and pinion) ตัวกระตุ้นแบบกลไกจะทำงานบนพื้นฐานของการทำงานร่วมกันของชิ้นส่วนทางโครงสร้างมากกว่าหนึ่งชิ้น เช่นเฟืองกับราง หรือรอกกับโซ่
ตัวอย่างและการประยุกต์ใช้
ในด้านวิศวกรรม ตัวกระตุ้นมักมีการใช้เป็นกลไกเพื่อให้เกิดการเคลื่อนไหว หรือเพื่อการยึดวัตถุเพื่อป้องกันไม่ให้เคลื่อนที่ ในวิศวกรรมอิเล็กทรอนิกส์ ตัวกระตุ้นเป็นแผนกย่อยของตัวแปรสัญญาณ พวกมันเป็นอุปกรณ์ที่แปลงสัญญาณอินพุต (ส่วนใหญ่เป็นสัญญาณไฟฟ้า) ให้เป็นการเคลื่อนไหว
การแปลงจากวงกลมให้เป็นแนวราบ
มอเตอร์จะถูกใช้เป็นส่วนใหญ่เมื่อต้องการการเคลื่อนที่แบบวงกลม แต่มันก็สามารถถูกนำมาใช้สำหรับงานในแนวราบโดยการเปลี่ยนการเคลื่อนที่เป็นวงกลมให้เป็นแนวราบด้วยสกรูเจาะหรือกลไกที่คล้ายกัน ในทางตรงกันข้าม ตัวกระตุ้นบางตัวโดยเนื้อแม้เป็นแบบแนวราบ เช่นตัวกระตุ้น piezoelectric การแปลงระหว่างการเคลื่อนไหวแบบวงกลมและแบบแนวราบมักจะถูกทำโดยการใช้กลไกง่าย ๆ เพียงไม่กี่ประเภท ได้แก่ :
การวัดคุมเสมือนจริง
ในการวัดคุมเสมือนจริง ตัวกระตุ้นและตัวรับรู้เป็นฮาร์ดแวร์ที่ทำงานเติมเต็มซึ่งกันและกัน
การวัดประสิทธิภาพ
การวัดประสิทธิภาพสำหรับการกระตุ้นรวมถึงความเร็ว, อัตราเร่ง, และแรง (หรืออีกอย่าง ความเร็วเชิงมุม อัตราเร่งเชิงมุม, และแรงบิด) เช่นเดียวกับประสิทธิภาพและการพิจารณาการใช้พลังงานเช่นมวล, ปริมาตร, สภาพการใช้งาน, และความทนทาน ท่ามกลางสิ่งอื่น ๆ
ความเร็ว
ความเร็วควรได้รับการพิจารณาในขั้นต้นที่ขั้นตอนแบบไม่มีโหลด เนื่องจากความเร็วจะลดลงเสมอตามการเพิ่มขึ้นของการโหลด อัตราที่ความเร็วจะลดลงจะมีความสัมพันธ์โดยตรงกับปริมาณของแรงและความเร็วในช่วงเริ่มต้น
สภาพการใช้งาน
ตัวกระตุ้นจะถูกประเมินโดยทั่วไปโดยใช้ระบบการจัดอันดับรหัส IP มาตรฐาน พวกที่ได้รับการประเมินสำหรับสภาพแวดล้อมที่เป็นอันตรายจะมีอันดับ IP สูงกว่าพวกที่ได้รับการประเมินสำหรับการใช้งานส่วนบุคคลหรืออุตสาหกรรมทั่วไป
ความคงทน
นี้จะถูกกำหนดโดยแต่ละผู้ผลิตขึ้นอยู่กับการใช้งานและคุณภาพ
ไวเคานต์
ไวเคานต์ (Viscount สำหรับบุรุษ) หรือ ไวเคาน์ติส (Viscountess สำหรับสตรี) ("ไว" ไม่ออกเสียง s) ในปัจจุบันเป็นฐานันดรศักดิ์ยุโรปสำหรับชนชั้นขุนนาง แต่ในอดีตอาจสื่อถึงชนชั้นระดับรองลงมาด้วย ตั้งแต่อดีตเป็นต้นมา จนถึงปัจจุบัน ตำแหน่งไวเคานต์นั้นไม่ถือเป็นตำแหน่งในระบบขุนนางสืบตระกูล เป็นเพียงตำแหน่งที่ใช้สื่อถึงการเป็นชนชั้นสูง ผู้ที่มีฐานันดรนี้ในสหราชอาณาจักร อาทิ เจมส์ ไวเคานต์เซเวิร์น พระราชนัดดาในสมเด็จพระราชินีนาถเอลิซาเบธที่ 2
คำๆนี้มาจากภาษาฝรั่งเศสสมัยเก่า visconte ซึ่งมีรากศัพท์มาจากภาษาละตินสมัยกลาง vicecomitem กลายเป็นคำว่า vicecomes (vice- หมายถึง "รอง" และ -comes หมายถึง "มิตร") ก่อนที่สุดท้ายจะหันไปใช้การเขียนตามแบบจักรวรรดิโรมันอันศักดิ์สิทธิ์ count แทน
เหตุระเบิดในอัดดุญัยล์ ค.ศ. 2008
'''เหตุระเบิดในอัดดุญัยล์ วันที่ 12 กันยายน ค.ศ. 2008''' เกิดขึ้นในเวลา 18:00 นาฬิกา ตามเวลาท้องถิ่น (15:00 UTC) ในวันที่ 12 กันยายน ค.ศ. 2008 ที่อัดดุญัยล์ เขตผู้ว่าการเศาะลาฮุดดีน เมื่อมือระเบิดฆ่าตัวตายขับรถไปสถานีตำรวจและกดระเบิดตนเอง ทำให้มีผู้เสียชีวิต 31 คนและบาดเจ็บ 60 คน คลินิกการแพทย์ใกล้เคียงก็ได้รับความเสียหายด้วย การโจมตีเกิดขึ้นในช่วงเวลา 18:20 น. ตามเวลาท้องถิ่น และกองทัพสหรัฐกล่าวหาว่าเป็นการกระทำของอัลกออิดะฮ์
รายชื่อผู้ชนะชาร์ตโชว์! มิวสิกคอร์ (ค.ศ. 2021)
ชาร์ตโชว์! มิวสิกคอร์ เป็นรายการชาร์ตเพลงทางโทรทัศน์ของเอ็มบีซีในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
ในปี 2021 มี 27 ซิงเกิลที่ได้อันดับที่หนึ่งในชาร์ต และ 19 ศิลปินได้รับถ้วยรางวัลอันดับหนึ่ง ไม่มีการวางจำหน่ายที่ทำคะแนนได้สมบูรณ์แบบ แต่ "Antidote" โดยคัง แดเนียล มีคะแนนสูงสุดที่ 10,702 คะแนน ในการออกอากาศเมื่อวันที่ 24 เมษายน "Butter" โดยบีทีเอส ครองอันดับ 1 ติดต่อกัน 5 สัปดาห์ ศิลปินที่ชนะมากที่สุดคือไอยู โดยมีทั้งหมด 10 รางวัล
เพเทอร์ เบล็ชเชอร์
เพเทอร์ เบล็ชเชอร์ (Peter Blecher; เกิด 3 กุมภาพันธ์ ค.ศ. 1934) เป็นนักกีฬายิงปืนชาวเยอรมัน เคยเข้าร่วมการแข่งขันโอลิมปิกฤดูร้อน 1972 และ โอลิมปิกฤดูร้อน 1984 ที่ประเทศเยอรมนีตะวันตก.
ประเทศปากีสถานในเอเชียนเกมส์ 2022
ประเทศปากีสถาน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่
ไทยแลนด์ อเมเจอร์ลีก ฤดูกาล 2566 – โซนภาคใต้
ไทยแลนด์ อเมเจอร์ลีก ฤดูกาล 2566 โซนภาคใต้ เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคใต้ตอนบน และภาคใต้ตอนล่าง
รูปแบบการแข่งขัน
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคใต้ตอนบนและภาคใต้ตอนล่าง โดยจะเริ่มจากรอบมินิลีก ในรอบมินิลีก ภาคใต้ตอนบนจะแบ่งออกเป็นกลุ่มเอ 3 สโมสร และกลุ่มบี 4 สโมสร และภาคใต้ตอนล่างจะแบ่งออกเป็นกลุ่มละ 3 สโมสร แต่ละโซนย่อยจะแข่งขันกันแบบพบกันหมด
สโมสรที่เข้าแข่งขัน
ในฤดูกาล 2566 มีสโมสรเข้าแข่งขันจำนวน 13 สโมสร โดยแบ่งออกเป็นภาคใต้ตอนบน 7 สโมสร และภาคใต้ตอนล่าง 6 สโมสร
สนามแข่งขัน
การแข่งขันในโซนภาคใต้ใช้สนามแข่งขันในจังหวัดต่าง ๆ ดังนี้
การแข่งขันในโซนภาคใต้ตอนบน
การจับสลากแบ่งสายมีขึ้นในวันที่ 21 เมษายน 2566
รอบมินิลีก
<section begin=southern region upper group a/> <section end=southern region upper group a/>
<section begin=southern region upper group b/> <section end=southern region upper group b/>
การแข่งขันในโซนภาคใต้ตอนล่าง
การจับสลากแบ่งสายมีขึ้นในวันที่ 21 เมษายน 2566
รอบมินิลีก
<section begin=southern region lower group a/> <section end=southern region lower group a/>
<section begin=southern region lower group b/> <section end=southern region lower group b/>
กรณีพิพาทกัศมีร์
กรณีพิพาทกัศมีร์ หรือ กรณีพิพาทแคชเมียร์ (Kashmir conflict) เป็นข้อพิพาทดินแดนหลัก ๆ ระหว่างประเทศอินเดียกับประเทศปากีสถานเหนือดินแดนภูมิภาคกัศมีร์ กรณีพิพาทนี้เริ่มต้นหลังการขีดเส้นแบ่งอินเดีย (partition of India) ในปี 1947 โดยเป็นการพิพาทถึงสิทธิ์เหนือพื้นที่ของอดีตรัฐมหาราชาชัมมูและกัศมีร์ และได้ร้ายแรงขึ้นเป็นสงครามสามครั้งระหว่างอินเดียและปากีสถาน รวมถึงการต่อสู้ด้วยอาวุธเล็กน้อยอีกหลายครั้ง นอกจากนี้ประเทศจีนยังมีส่วนร่วมในข้อพิพาทนี้ในฐานะบุคคลที่สาม (third-party role) ทั้งอินเดียและปากีสถานอ้างสิทธิ์เหนือพื้นที่ของอดีตรัฐมหาราชา ชัมมูและกัศมีร์ทั้งหมด ถึงแม้ว่าปากีสถานจะยอมรับเอกราชของจีนเหนือ Trans-Karakoram Tract และ Aksai Chin มาตั้งแต่ปี 1963 ทางอินเดียควบคุมพื้นที่ไปประมาณร้อยละ 55 และครอบคลุมประชากรไปร้อยละ 70 ส่วนปากีสถานควบคุมพื้นที่ไปประมาณร้อยละ 30 และจีนควบคุมพื้นที่ไปร้อยละ 15 อินเดียปกครองพื้นที่ของชัมมู, เทือกเขากัศมีร์, ส่วนใหญ่ของลาดัก และธารน้ำแข็งเซียะเฉิน (Siachen Glacier) ส่วนปากีสถานปกครองพื้นที่อะซัดกัศมีร์ (Azad Kashmir) และกิลกิต-บัลติสตาน (Gilgit-Baltistan) และประเทศจีนปกครองพื้นที่ของภูมิภาค Aksai Chin, Trans-Karakoram Tract ซึ่งส่วนใหญ่ไม่มีประชากรอยู่อาศัย, และบางส่วนของ Demchok sector
หลังการขีดเส้นแบ่งอินเดียและกบฏปูนจ์ 1947 (1947 Poonch rebellion) การก่อการกำเริบในอำเภอทางตะวันตกของรัฐ ได้มีการบุกรุกกัศมีร์โดยกองกำลังชนเผ่าของปากีสถาน ซึ่งส่งผลให้ผู้นำชาวฮินดูของชัมมูละกัศมีร์เลือกที่จะเข้าเป็นส่วนหนึ่งของประเทศอินเดียแทนประเทศปากีสถาน อันเป็นจุดเริ่มต้นของสงครามอินเดีย-ปากีสถาน ค.ศ. 1947 (Indo-Pakistani War of 1947) ซึ่งจบลงด้วยการเข้ามาแทรกแซงของสหประชาชาติ หยุดยิงระหว่างเส้นที่ต่อมามีชื่อว่า เส้นควบคุม (Line of Control) หลังต่อสู้กันอีกครั้งในสงครามอินเดีย-ปากีสถาน 1965 (Indo-Pakistani War of 1965) และอีกครั้งในปี 1971 (Indo-Pakistani War of 1971) จึงได้มีการลงนามในข้อตกลงสิมลา (Simla Agreement)
วิลเลิม บาเรินตส์
ในปี ค.ศ. 1594 เรือของบาเรินตส์ออกจากเกาะเตเซิล พร้อมกับเรืออีก 2 ลำซึ่งแยกกันค้นหาเส้นทางเดินเรือทางเหนือผ่านทางด้านเหนือของไซบีเรียและด้านตะวันออกของเอเชีย เขาไปถึงชายฝั่งตะวันตกของกลุ่มเกาะโนวายาเซมลยาและแล่นเรือต่อไปทางทิศเหนือจนต้องกลับลงมาเมื่อเรือเดินทางไปเจอภูเขาน้ำแข็ง ในปีถัดมา บาเรินตส์ร่วมเดินทางไปกับเรือ 7 ลำ ผ่านช่องแคบระหว่างชายฝั่งไซบีเรียกับเกาะไวกัช แต่จำต้องเดินทางกลับหลังจากพบว่าทะเลคารากลายเป็นน้ำแข็ง ความพยายามครั้งที่ 3 ในปี ค.ศ. 1596 ก็ล้มเหลวอีก ครั้งนี้เขาออกเดินทางไปกับเรือ 2 ลำซึ่งมียัน ไรป์ และยาโกบ ฟัน เฮมส์แกร์ก เป็นกัปตัน พวกเขาได้พบกลุ่มเกาะสฟาลบาร์ จากนั้นมุ่งหน้าไปยังกลุ่มเกาะโนวายาเซมลยา แต่เรือของบาเรินตส์ซึ่งมีเฮมส์แกร์กเป็นกัปตันก็ติดน้ำแข็งอยู่ริมชายฝั่งเกาะเหนือของกลุ่มเกาะ ลูกเรือจึงต้องใช้ชีวิตอยู่บนน้ำแข็งตลอดฤดูหนาว เมื่อถึงเดือนมิถุนายนของปีถัดมา น้ำแข็งที่จับเรืออยู่ยังไม่คลายตัว พวกเขาจึงลงเรือเล็กออกไปในทะเล แต่บาเรินตส์ก็เสียชีวิตกลางทะเลขณะกำลังอ่านแผนที่ ไม่เป็นที่ทราบแน่ชัดว่าร่างของเขาถูกฝังบนเกาะเหนือหรือถูกทิ้งในทะเล
แม้ว่าความพยายามในการไปถึงโลกตะวันออกของบาเรินตส์จะไม่บรรลุผล แต่การเดินทางครั้งนี้ก็เป็นหนึ่งในการเดินทางครั้งสำคัญที่สุดของการสำรวจมหาสมุทรอาร์กติกในคริสต์ศตวรรษที่ 16 และเป็นการเดินทางครั้งแรกที่กลุ่มผู้สำรวจสามารถเผชิญหน้ากับฤดูหนาวในแถบขั้วโลกได้สำเร็จ ประสบการณ์ของพวกเขาเป็นประโยชน์แก่นักเดินเรือรุ่นหลังของเนเธอร์แลนด์ในการกำหนดเส้นทางการจับปลาและการล่าวาฬที่มีประสิทธิภาพ
ทะเลแบเร็นตส์ (Barents Sea), เกาะแบเร็นตส์ (Barents Island) ในกลุ่มเกาะสฟาลบาร์ และบาเรนตส์บูร์ก (Barentsburg) นิคมชาวรัสเซียบนกลุ่มเกาะเดียวกันได้รับการตั้งชื่อดังกล่าวเพื่อเป็นเกียรติแก่วิลเลิม บาเรินตส์
การอุปถัมภ์
การอุปถัมภ์ ในความหมายโดยทั่วไป คือ การค้ำจุน การค้ำชู การสนับสนุน การเลี้ยงดู ในทางการเมืองซึ่งใช้คำว่า ระบบอุปถัมภ์ หมายถึง การได้รับสิทธิพิเศษจากผู้ใหญ่หรือญาติมิตรของตน เป็นระบบที่ตรงกันข้ามกับระบบความชอบธรรมซึ่งนิยมใช้เป็นหลักในปัจจุบัน
ระบบอุปถัมภ์ (Patronage System) เป็นรูปแบบความสัมพันธ์ทางสังคมในยุโรปช่วงศตวรรษที่ 5 – 16 และในสังคมไทยจะมีรูปแบบที่คล้ายคลึงกันในสมัยพระบรมไตรโลกนาถจนถึงรัชกาลที่ 5 แห่งรัตนโกสินทร์ คำว่า “ผู้อุปถัมภ์” (patron) เป็นคำที่มาจากภาษาละติน คือ pratronus หมายถึง บุคคลผู้มีอำนาจให้ความยินยอมหรือรับรอง (sanction) โดยคนเหล่านี้ต้องเข้ามาเกี่ยวข้องสัมพันธ์กับผู้ที่มีอำนาจด้อยกว่าหรือเป็น “ผู้รับอุปถัมภ์” (client) ที่ต้องการความช่วยเหลือหรือป้องกัน โดยผู้อุปถัมภ์จะให้ประโยชน์กับผู้รับอุปถัมภ์โดยหวังจะได้ประโยชน์ตอบแทนกลับมาในรูปแบบของสินค้า ความจงรักภักดี การสนับสนุนทางการเมืองในรูปแบบต่างๆ ความสัมพันธ์ในเชิงตอบแทนซึ่งกันและกัน (reciprocal relationships) โดยทั่วไปความสัมพันธ์ระหว่างบุคคลสองฝ่ายนี้ ฝ่ายผู้รับอุปถัมภ์มักจะเป็นผู้เสียเปรียบเพราะโดยคำจำกัดความว่าเป็นผู้ที่อ่อนแอกว่าทั้งในด้านเศรษฐกิจและการเมือง (Kurian, 2011: 1199-1200)
อรรถาธิบาย
เจมส์ ซี สกอตต์ (James C. Scott, 2539: 47-53) ได้นิยามความสัมพันธ์ระหว่างผู้อุปถัมภ์และผู้รับอุปถัมภ์ไว้ว่า เป็นกรณีของความสัมพันธ์คู่ ที่เป็นกลไกของความสัมพันธ์ (instrumental relationship) ในลักษณะที่บุคคลหนึ่งจะมีสถานภาพทางสังคมและเศรษฐกิจในระดับสูงจะเป็นผู้อุปถัมภ์ ที่จะใช้อิทธิพลและทรัพยากรของตนในการช่วยปกป้องคุ้มครองหรือให้ผลประโยชน์หรือทั้งสองอย่างแก่บุคคลที่มีสถานภาพต่ำกว่าคือผู้รับอุปถัมภ์ ผู้ซึ่งจะต้องตอบแทนโดยการให้การสนับสนุนและให้ความช่วยเหลือ ตลอดจนให้บริการแก่ผู้อุปถัมภ์ ผู้อุปถัมภ์อาจจะสามารถใช้อำนาจในทางเห็นชอบ (sanction) หรือการใช้อำนาจบังคับอย่างแท้จริง (pure coercive) ก็ได้
การใช้คำว่าระบบอุปถัมภ์ในระดับสากลจะกล่าวถึงความสัมพันธ์แบบอุปถัมภ์ (patron-client relationship) ซึ่งมีความเป็นมาจากระบบฟิวดัล (feudal) ที่เกิดขึ้นในช่วงปลายสมัยโรมัน ความไร้เสถียรภาพทางสังคมก่อให้เกิดความสัมพันธ์ส่วนบุคคลระหว่างผู้ที่มีฐานะทางสังคมแตกต่างกัน ความเดือดร้อน สถานการณ์ที่ระบบเครือญาติขาดทรัพยากรที่จะให้ความช่วยเหลือแก่ปัจเจกบุคคล และในขณะเดียวกันอำนาจกลางก็อยู่ไกลเกินไปหรืออ่อนแอเกินกว่าที่จะคุ้มครองผู้ที่อ่อนแอได้ ปัจเจกบุคคลที่อ่อนแอจึงต้องหากลไกทางสังคมที่จะช่วยป้องกันให้เขาพ้นจากภัยต่างๆ จึงจำเป็นต้องมาฝากตัวกับผู้ที่มีอำนาจ ทำให้เกิดความสัมพันธ์แบบอุปถัมภ์ของบุคคลที่มีฐานะต่างกัน แต่จากความสัมพันธ์นี้ต่างฝ่ายต่างได้รับประโยชน์ตอบแทนซึ่งกันและกัน ในปลายสมัยโรมัน เจ้าของที่ดินขนาดเล็กหรือชาวนาเข้าไปขอความคุ้มครองจากเจ้าของที่ดินขนาดใหญ่ และตอบแทนการคุ้มครองดังกล่าวด้วยการช่วยเพาะปลูก หรือเอาที่ดินของตนยกให้เจ้าของที่ดินขนาดใหญ่ แล้วทำกินบนที่ดินเดิมของตนต่อไปในฐานะผู้เช่า ระบบความสัมพันธ์เช่นนี้จึงเรียกว่าระบบอุปถัมภ์ (กุลลดา, 2552: 5-6)
นอกจากนี้ ในบริบทปัจจุบัน คำว่าระบบอุปถัมภ์ มักใช้ในสังคมประเทศโลกที่สามหรือประเทศที่กำลังพัฒนา ความสัมพันธ์ระหว่างผู้อุปถัมภ์และผู้รับอุปถัมภ์สามารถเชื่อมโยงบุคคลที่มีสถานภาพต่ำไปจนถึงบุคคลระดับชาติโดยไม่จำเป็นต้องผูกติดกับระบบราชการที่เข้มงวด ในทางการเมืองการปกครองผู้อุปถัมภ์อาจจะสามารถช่วยเหลือผู้รับอุปถัมภ์ของตนในการติดต่อกับระบบราชการ เช่น การช่วยประกันตัว การช่วยฝากลูกเข้าโรงเรียนของรัฐ เป็นต้น อีกทั้ง เครือข่ายของระบบอุปถัมภ์ได้กลายมาเป็นวิธีการที่พรรคการเมืองใช้ในการหาคะแนนเสียงในชนบท เช่น การซื้อเสียง การสัญญาว่าจะให้ เป็นต้น หากมองโดยปราศจากอคติ สังคมอุปถัมภ์เป็นสังคมที่มีต้นทุนทางสังคมโดยรวมสูง การใช้ระบบอุปถัมภ์อาจเป็นภาพสะท้อนของการสร้างเครือข่ายทางสังคมเพื่อลดความเสี่ยงในการดำรงชีวิตในสังคมที่มีความเหลื่อมล้ำสูง ในสังคมไทยมักมองว่าระบบอุปถัมภ์เป็นวิถีของคนในชนบท และเป็นที่มาของการซื้อเสียง แต่แท้จริงแล้ว สังคมเมือง และสังคมคนกรุงเทพก็ตั้งอยู่บนพื้นฐานของระบบอุปถัมภ์ไม่น้อยไปกว่าสังคมต่างจังหวัด
ตัวอย่างการนำไปใช้ในประเทศไทย
อย่างไรก็ดี คำว่าระบบอุปถัมภ์ในสังคมไทยมีความแตกต่างกับความหมายในยุโรปอย่างมาก เพราะจะถูกใช้แทนการเรียกระบบการปกครองแบบ “ศักดินา” ซึ่งในภาษาอังกฤษจะเรียกว่า “ฟิวดัล” (feudal) โดยระบบศักดินาของไทยเริ่มในสมัยพระบรมไตรโลกนาถ ที่กำหนดลำดับขั้นทางสังคมผ่านการจัดแบ่งว่าศักดิ์ใดมีสิทธิในการถือครองที่นาเท่าใด การแบ่งลักษณะนี้ไม่ได้ยึดติดว่าจะต้องถือครองที่นาตามตัวเลขจริงๆ การบอกจำนวนไร่ของที่นาเป็นเพียงการจัดลำดับเชิงปริมาณเท่านั้น แต่นัยสำคัญอยู่ที่จำนวน “ไพร่” หรือ “ผู้รับอุปถัมภ์” ที่เข้ามาฝากตัว ผู้อุปถัมภ์คนใดมีไพร่จำนวนมากก็จะแสดงถึงอำนาจที่มากกว่า แตกต่างจากผู้อุปถัมภ์ในยุโรปที่ยึดครองที่นาจริงๆ ในการเป็นปัจจัยการผลิตทางสังคม แต่ไม่ได้ให้ความสนใจกับผู้รับอุปถัมภ์มากนัก
การใช้คำว่าระบบอุปถัมภ์จึงต้องพึงระวังว่าบริบทของการใช้คำที่แตกต่างกันระหว่าง “อุปถัมภ์แบบยุโรป” กับ “อุปถัมภ์แบบไทย” แม้โดยทั่วๆ ไปแล้วคำว่า อุปถัมภ์ จะหมายถึงการที่คนคนหนึ่งที่มีอำนาจ และทรัพยากรน้อยกว่าจะต้องหันไปพึ่งพาผู้ที่มีอำนาจ และทรัพยากรที่มากกว่าเพื่อการได้มาซึ่งผลประโยชน์ต่างตอบแทนซึ่งกันและกันก็ตาม แต่ตามบริบทของแต่ละสังคมที่แตกต่างกันออกไปก็อาจทำให้มิอาจกล่าวได้ว่าการนิยามแบบใดผิดหรือถูก เพราะบริบทในสังคมเศรษฐกิจและการเมืองที่แตกต่างกันทำให้รายละเอียดในการแปลความหมายของคำแตกต่างกันไปด้วย แต่ใจความหลักของคำว่าระบบอุปถัมภ์ยังคงมีจุดร่วมกันอยู่ คือ ประชาชนที่มีฐานะด้อยกว่าทางสังคมจะกลายเป็นผู้รับอุปถัมภ์เมื่อได้เข้าไปฝากตัวกับผู้อุปถัมภ์ที่มีฐานะดีกว่า และความสัมพันธ์นี้ต่างได้ผลประโยชน์ทั้งคู่ เพราะผู้อุปถัมภ์จะดูแลด้านชีวิตความเป็นอยู่และเชื่อมต่ออำนาจในการเข้าถึงภาครัฐให้กับผู้รับอุปถัมภ์ ในขณะที่ผู้รับอุปถัมภ์จะต้องตอบแทบบางประการ เช่น การใช้แรงงานให้ หรือ การมอบสิทธิบางประการให้ เป็นต้น
สะพานอัลอะอิมมะฮ์
ญิซรุลอะอิมมะฮ์ (جسر الأئمة, สะพานอัลอะอิมมะฮ์ ) เป็นสะพานข้ามแม่น้ำไทกริสในเมืองแบกแดด ประเทศอิรัก เชื่อมระหว่างพื้นที่อัลอะอ์เซาะมียะฮ์ทางฝั่งตะวันออกซึ่งส่วนใหญ่มีชาวอาหรับนิกายซุนนีอาศัยอยู่ กับอัลกาซิมียะฮ์ทางฝั่งตะวันตกซึ่งส่วนใหญ่มีชาวอาหรับนิกายชีอะฮ์อาศัยอยู่ ฝั่งอัลอะอ์เซาะมียะฮ์มีมัสยิดของอะบูฮะนีฟะฮ์ของซุนนี ส่วนฝั่งอัลกาซิมียะฮ์มีมัสยิดของอิหม่ามมูซา อัลกาซิมและมุฮัมมัด อัลเญาวาดของชีอะฮ์
ท่าอากาศยานนานาชาติสรทาร วัลลภภาอี ปเฏล
ท่าอากาศยานนานาชาติสรทาร วัลลภภาอี ปเฏล (, SVPIA) เป็นท่าอากาศยานในพื้นที่นครอัห์มดาบาด ประเทศอินเดีย ห่างจากนครไปทางทิศเหนือประมาณ 9 km ตั้งชื่อตามรองนายกรัฐมนตรีคนแรกของอินเดีย (สรทาร วัลลภภาอี ปเฏล Sardar Vallabhbhai Patel) จัดว่าเป็นท่าอากาศยานที่หนาแน่นเป็นอันดับที่ 8 ของอินเดีย ด้วยจำนวนผู้โดยสาร 4.8 ล้านคนต่อปี (พ.ศ. 2557) เพิ่มขึ้นจากเดิม 5.38% อีกทั้งยังเป็นฐานการบินหลักของสายการบินต้นทุนต่ำ สไปซ์เจ็ต และเป็นฐานการบินรองของ แอร์อินเดีย, Blue Dart Aviation, GoAir และ Jet Airways
ประวัติ
เปิดให้บริการครั้งแรกในปี ค.ศ. 1937 และเปิดอาคารผู้โดยสารระหว่างประเทศในปี ค.ศ. 1992 ได้รับคัดเลือกให้เป็นท่าอากาศยานนานาชาติครั้งแรกวันที่ 23 พฤษภาคม ค.ศ. 2000
โครงสร้างทั่วไป
มีอาคารผู้โดยสาร 4 แห่ง ได้แก่ อาคารภายในประเทศ, อาคารระหว่างประเทศ, อาคารสำรอง และอาคารสินค้า มีที่จอดรถ 45 ที่ และมีสะพานเชื่อมระหว่างอาคารภายในประเทศ และอาคารระหว่างประเทศ อาคารใหม่ได้รับแรงบันดาลใจจากอาคารท่าอากาศยานจางีสิงคโปร์
อาคารใหม่มีทางเลื่อน 500 เมตร เชื่อมต่อระหว่างอาคารเก่า 2 แห่ง
ทางวิ่ง
มีทางวิ่งเดียว ยาว 3599 m
นานะ นิโนมิยะ
นานะ นิโนมิยะ (二宮ナナ; ; 10 พฤษภาคม ค.ศ. 1992 – ) เป็นนักแสดงเอวีชาวญี่ปุ่น สังกัดที-เพาเวอส์
ประวัติ
ใน ค.ศ. 2012 เธอได้รับการเดบิวต์วิดีโอสำหรับผู้ใหญ่สำหรับค่ายแมกซิงโดยเฉพาะ ส่วนงานอดิเรกของเธอคือบาสเกตบอล
โทลกรุป
กลุ่มธุรกิจโทลล์ (Toll Group) บริษัททางด้านการขนส่งและโลจิสติกส์ ในปี 2015 ได้กลายเป็นส่วนหนึ่งของแจแปนโพสต์โฮลดิ้ง มีศูนย์ดำเนินงานกว่า 1,200 แห่งใน 50 ประเทศทั่วโลกโดยเฉพาะในเอเชียแปซิฟิก
ธุรกิจของโทลล์กรุ๊ปแบ่งออกเป็น 3 ส่วนหลัก คือ โกลบอลฟอร์เวิร์ดดิ้ง โกลบอลโลจิสติกส์ และโกลบอลเอ็กเพรสเซอร์วิส
ประวัติ
ราวปี 1960 โทลล์ได้เปลี่ยนชื่อเป็นโทลล์-ชาดวิกและกลายเป็นส่วนหนึ่งของกลุ่มบริษัทเหมืองแร่เปโควอลเซนด์ โดยเป็นผู้ดูแลด้านการขนส่งทั้งหมดของเครือบริษัทนี้ นอกจากนี้ยังขยายธุรกิจไปสู่การขนส่งทางเรือ
ช่วงปี 1980 -1990 โทลล์-ชาดวิกได้กลายเป็นหนึ่งในบริษัทขนส่งออสเตรเลียนอกเมืองหลวงที่ใหญ่ที่สุด
ปี 1986 คณะผู้บริหารระดับสูงของโทลล์นำโดย พอล ลิตเติ้ล กรรมการผู้จัดการในขณะนั้น และปีเตอร์ รอลธอร์น ประธานบริษัทโทลล์คนแรกได้รวมกลุ่มกันซื้อโทลล์ โดยใช้กลยุทธ์การบริหารเชิงรุกที่มุ่งเน้นการขยายตัวโดยควบรวมบริษัทขนส่งขนาดเล็ก และนั่นทำให้บริษัทโทลขยายตัวและเข้าสู่ตลาดหุ้นออสเตรเลียในปี 1993
หลังจากเข้าสู่ตลาดหุ้น โทลล์ได้เจาะตลาดลูกค้าโดยเน้นการให้บริการโลจิสติกส์แบบครบวงจร และเติบโตมาเป็นผู้นำภาคพื้นเอเชียแปซิฟิกในฐานะผู้ให้โลจิสติกส์ครบวงจร ด้วยพนักงานกว่า 40,000 คนและศูนย์ให้บริการมากกว่า 1,200 แห่งใน 50 ประเทศ
ปี 2015 โทลล์ได้กลายเป็นส่วนหนึ่งของแจแปนโพสต์ โดยยังมีการดำเนินงานสำนักงานใหญ่อยู่ที่เมลเบิร์นในชื่อเดิมและยังคงมุ่งมั่นในการเติบโตทั่วโลก โดยมีแจแปนโพสต์เป็นผู้สนับสนุน
แผนกปฏิบัติการ
กลุ่มธุรกิจโทลล์ประกอบด้วย 5 แผนกปฏิบัติการ:
โทลล์โกลบอลฟอร์เวิร์ดดิ้ง
ให้บริการการขนส่งระหว่างประเทศและการจัดหาบริการการจัดการห่วงโซ่ที่มีตั้งแต่บริการห่วงโซ่อุปทานที่ซับซ้อนผ่านพอร์ตต่อพอร์ตการเคลื่อนไหวส่งต่อการขนส่ง
โทลล์โกลบอลโลจิสติกส์
ให้บริการโลจิสติกสัญญาผู้เชี่ยวชาญ การขนส่งคลังสินค้าและการบริการที่มีมูลค่าเพิ่มรวมถึงการให้บริการขนส่งสินค้าบริการกระจายคลังสินค้าเทียบท่าข้ามบริการท่าเทียบเรือบริการห่วงโซ่อุปทานและโลจิสติกส์ชิ้นส่วนการผลิตครบวงกร
โทลล์รีซอสแอนด์โกฟเวิร์นเมนโลจิสติกส์
ให้บริการโลจิสติกส์และห่วงโซ่อุปทานน้ำมันและก๊าซเหมืองแร่พลังงานและภาครัฐและการป้องกันในออสเตรเลียเอเชียและแอฟริกา
โทลล์โกลบอลเอ็กเพรสเซอร์วิส
ให้บริการจัดส่งพัสดุ; บริการขนส่งสินค้าเช่นการเคลื่อนไหวท้องถิ่นและระหว่างรัฐ; บริการจัดจำหน่ายเช่นรับแพ็คและการจัดส่ง; ข้อมูลและการบริการด้านเอกสารเช่นการจัดการเอกสารคลังข้อมูลและการบริการจัดการการพิมพ์; และเครื่องบินที่สนามบินและบริการรวมทั้งพื้นดินและการจัดการขนส่งสินค้าและเครื่องบินเช่าเหมาลำ
โทลล์โดเมสติกส์ฟอร์เวิร์ดดิ้ง
ให้บริการภายในประเทศออสเตรเลียและนิวซีแลนด์ทั้งทางถนน ทางรถไฟ และการขนส่งสินค้าทางทะเล
พ็อปพิวเลดี
พ็อปพิวเลดี (Popu Lady) เป็นวงดนตรีหญิงล้วนสัญชาติไต้หวัน มีสมาชิกห้าคน ก่อตั้งขึ้นในปี 2012 และสังกัดฮิมอินเตอร์เนชันนัลมิวสิก (HIM International Music) ชื่อวงย่อมาจาก "popular lady" แสดงถึงความประสงค์ของหญิงสาวกลุ่มนี้ที่จะแสวงหาชื่อเสียงลาภยศโดยใช้ดนตรีเป็นเครื่องมือ
แม้จะได้รับความนิยมมาก แต่ก็เป็นที่วิพากษ์วิจารณ์อย่างกว้างขวางว่า พ็อปพิวเลดีไม่มีทั้งพรสวรรค์และความสามารถในการร้องเพลง
ประวัติ
พ็อปพิวเลดีเปิดตัวเมื่อวันที่ 14 ธันวาคม 2012 โดยออกอีพีชื่อ อีจื๋ออีจื๋ออ้าย (一直一直愛; Keep Keep Loving) ซึ่งคัฟเวอร์เพลง "พริตตีบอย" (Pretty Boy) ขอวงเอ็มทูเอ็ม (M2M) อีพีดังกล่าวติดหนึ่งในสิบผลงานเพลงขายดีในประเทศไต้หวัน และมิวสิกวีดิโอเพลงหลักก็มีผู้ชมถึงสองแสนครั้งในหกวันและแปดแสนครั้งในหนึ่งเดือน อย่างไรก็ดี พ็อปพิวเลดีถูกวิพากษ์วิจารณ์อย่างกว้างขวางว่า ขาดทั้งพรสวรรค์และความสามารถในการร้องเพลง ในปีนั้น พ็อปพิวเลดียังร้องเพลง "ฟีลมี" (Feel Me) กับ หวัง ตงเฉิง (汪東城) เพื่อประกอบละครโทรทัศน์เรื่อง จงจี้อีปัน 2 (終極一班2; KO One Return)
พ็อปพิวเลดีออกอีพีชุดที่สองชื่อ เสี่ยวเว่ย์หลาย (小未來; Popu Future) ในวันที่ 13 กันยายน 2013 ในปีนั้น ยังได้ร้องเพลง "มี่ถัง" (蜜糖; Honey) ประกอบละคร หย่งกั่นโชวชูหวั่วอ้ายหนี่ (勇敢說出我愛你; Say I Love You) ด้วย
พ็อปพิวเลดีออกอีพีชุดที่สามชื่อ มอร์ (More) ในวันที่ 22 สิงหาคม 2014
พ็อปพิวเลดียังเป็นพิธีกรรายการหลายรายการ เช่น รายการ ตงหวั่งพ็อปพิวซิ่ว (東網 Pop U秀; East Network Pop U Show) ซึ่งออกอากาศตั้งแต่วันที่ 11 สิงหาคม 2014 ถึง 17 กรกฎาคม 2015 และรายการ ชูเลี่ยนจี้ (初戀誌; Love Blog) นอกจากนี้ เพลงหลายเพลงของพ็อปพิวเลดียังได้ใช้ในละครโทรทัศน์หลายเรื่อง เช่น เรื่อง เหม่ย์เหรินหลงทัง (美人龍湯; Spring Love), อ้ายช่างเหลี่ยงเก้อหวั่ว (愛上兩個我; Fall in Love with Me), และ จินอ้าย-ยฺวี่เต้าทา (真愛遇到他; Go, Single Lady)
ดานา บรูก
แอชลีย์ เมย์ เซเบรา (Ashley Mae Sebera; November 29, 1988) เป็นนักเพาะกาย, ผู้แข่งขันออกกำลังกาย, โมเดล, และนักมวยปล้ำอาชีพชาวอเมริกันที่เซ็นสัญญากับWWEภายใต้ชื่อ ดานา บรูก (Dana Brooke)
ทอร์เบิร์น เบิร์กมัน
ทอร์เบิร์น โอลอฟ เบิร์กมัน (Torbern Olof Bergman; 20 มีนาคม ค.ศ. 1735 – 8 กรกฎาคม ค.ศ. 1784) เป็นนักเคมีและนักวิทยาแร่ชาวสวีเดน เกิดที่เมืองคาทารินเบิร์ก (ปัจจุบันอยู่ในประเทศสาธารณรัฐเช็ก) เป็นบุตรของบาร์โธลด์ เบิร์กมันและซารา แฮก เบิร์กมันเข้าเรียนที่มหาวิทยาลัยอุปซอลาเมื่ออายุได้ 17 ปี โดยบิดาต้องการให้เขาเรียนกฎหมายและศาสนา ในขณะที่ตัวเบิร์กมันเองอยากเรียนคณิตศาสตร์และวิทยาศาสตร์ธรรมชาติ เพื่อไม่ให้เกิดปัญหา เบิร์กมันทำงานอย่างหนักจนต้องหยุดเรียน ระหว่างหยุดเรียน เบิร์กมันสนใจด้านพฤกษศาสตร์และกีฏวิทยา และส่งตัวอย่างแมลงชนิดใหม่ ๆ หลายชนิดไปให้คาโรลัส ลินเนียส ในปี ค.ศ. 1758 เบิร์กมันกลับไปเรียนที่มหาวิทยาลัยอีกครั้งจนจบปริญญาเอกและเป็นอาจารย์สอนฟิสิกส์และคณิตศาสตร์ที่มหาวิทยาลัย เมื่อโยฮัน กอตต์ชอล์ก วอลเลเรียสเกษียณอายุ เบิร์กมันดำรงตำแหน่งศาสตราจารย์ด้านเคมีต่อและอยู่ในตำแหน่งจนกระทั่งเสียชีวิต
พระราชฐานมิวนิก
พระราชฐานมิวนิก (Münchner Residenz) เป็นอดีตพระราชวังหลวงของอดีตราชอาณาจักรบาวาเรีย ตั้งอยู่ใจกลางนครมิวนิก รัฐบาวาเรีย ประเทศเยอรมนี พระราชวังแห่งนี้ถือเป็นพระราชวังที่ใหญ่ที่สุดในเยอรมนี ปัจจุบันได้เปิดให้สาธารณชนเข้าเยี่ยมชมสถาปัตยกรรมในพระราชวัง ซึ่งมีการจัดแสดงของตกแต่งและของสะสมของอดีตกษัตริย์บาวาเรีย
ทอร์เบิร์น เบิร์กมัน
เบิร์กมันมีส่วนในการพัฒนาการวิเคราะห์เชิงปริมาณและการจัดหมวดหมู่แร่ธาตุ ในปี ค.ศ. 1771 สี่ปีหลังจากโจเซฟ พรีสต์ลีย์คิดค้นโซดา เบิร์กมันได้สร้างกระบวนการสร้างโซดาจากชอล์กที่ทำปฏิกิริยากับกรดซัลฟิวริก นอกจากนี้เบิร์กมันยังเป็นผู้ให้การสนับสนุนคาร์ล วิลเฮล์ม เชเลอ นักเคมีชาวเยอรมัน/สวีเดน
พระราชฐานมิวนิก
อาคารเริ่มก่อสร้างขึ้นในปี ค.ศ. 1385 หลังจากนั้นพระราชวังก็ได้รับการต่อเติมจากกษัตริย์บาวาเรียหลายพระองค์เรื่อยมา ปัจจุบันมีห้องจัดแสดงถึง 130 ห้อง โดยมีอาคารหลักอยู่สามแห่งคือ "เคอนิกส์เบา" (Königsbau) "อัลเทอเรซิเดนซ์" (Alte Residenz) และ "เฟสท์ซาลเบา" (Festsaalbau)
ทอร์เบิร์น เบิร์กมัน
สิ่งสืบเนื่อง
ชื่อของเบิร์กมันได้รับการนำไปตั้งเป็นชื่อแร่ ทอร์เบอไนต์ และแอ่งดวงจันทร์ เบิร์กมัน
นิวไคลด์ดึกดำบรรพ์
ในธรณีเคมีและธรณีฟิสิกส์นิวเคลียร์ นิวไคลด์ดึกดำบรรพ์ (Primodial nuclide) หรือเป็นที่รู้จักกันในชื่อ ไอโซโทปดึกดำบรรพ์ เป็นนิวไคลด์ที่พบบนโลกที่ยังคงสภาพเดิมนับตั้งแต่ก่อนที่โลกก่อตัวขึ้น นิวไคลด์ดึกดำบรรพ์นี้เป็นสิ่งที่เหลือตกค้างมาจากบิกแบง นิวไคลด์อื่น ๆ ในเอกภพ และจากซูเปอร์โนวา ซึ่งเกิดขึ้นก่อนที่จะมีระบบสุริยะ พวกมันประกอบไปด้วยนิวไคลด์ที่เสถียรแล้ว และมีอายุที่ยาวนานนับตั้งแต่เนบิวลาดาวฤกษ์ยุคแรก ผ่านการก่อตัวของดาวเคราะห์ จนกระทั่งถึงปัจจุบัน มีนิวไคลด์ที่เสถียรแล้ว 288 ตัวที่เป็นที่รู้จัก
มีนิวไคลด์เสถียร 254 ตัว ซึ่งเป็นนิวไคลด์ดึกดำบรรพ์โดยแท้ และมีอีก 34 ตัวที่มีครึ่งชีวิตที่ยาวนานพอที่จะรอดมาจากการกำเนิดโลก นิวไลคด์ดึกดำบรรพ์ 34 ตัวนี้ แบ่งเป็นไอโซโทปของธาตุ 28 ธาตุ เป็นของแคดเมียม เทลลูเรียม นีโอดีเมียม และยูเรเนียม อย่างละ 2 ตัว (113Cd, 116Cd; 128Te, 130Te; 144Nd, 150Nd และ 235U, 238U) และซาแมเรียมมี 3 ตัว (146Sm 147Sm 148Sm)
พี่น้องตระกูลอึด
พี่น้องตระกูลอึด (拳擊; Duel of Fists) ภาพยนตร์ฮ่องกงแนวแอคชันจากชอว์บราเดอร์สออกฉายครั้งแรกเมื่อวันที่ 1 ตุลาคม พ.ศ. 2514 นำแสดงโดย ตี้หลุง และ เดวิด เจียง
ภาพยนตร์เรื่องนี้ได้เข้ามาถ่ายทำในประเทศไทยเกือบทั้งเรื่องนอกจากนี้ยังมีนักแสดงไทยเพียงหนึ่งเดียวที่ได้ร่วมแสดงคือ ภาวนา ชนะจิต อดีตนางเอกเจ้าของฉายา "ไข่มุกแห่งเอเชีย" ผู้มีชื่อภาษาจีนว่า "Lau Lan Ying" หลังจากความสำเร็จของภาพยนตร์เรื่องนี้ทำให้เธอได้ร่วมแสดงภาพยนตร์ฮ่องกงและภาพยนตร์ร่วมทุนไทย-ฮ่องกงอีกหลายเรื่องหลังจากนั้น
ปีต่อมาคือปี พ.ศ. 2515 ทางจางเชอะได้สร้างภาคต่อของภาพยนตร์เรื่องนี้ออกมาโดยใช้ชื่อว่า ไอ้หนุ่มคอนกรีต (The Angry Guest - 1972)
เรื่องย่อ
เรื่องราวของ "ฟ่านเคอะ" วิศวกรหนุ่มชาวฮ่องกง (เดวิด เจียง) ที่ต้องเดินทางมายังประเทศไทยตามคำสั่งเสียของพ่อเพื่อมาตามหาพี่ชายต่างแม่คือ "เลิศ" หรือ "ว่านลี่" (ตี้หลุง) ที่หายสาบสูญซึ่งมีรอยสักรูปสมอเรือและนกพิราบเมื่อมาถึงเมืองไทยเขาได้พบรักกับหญิงสาวชาวไทย (ภาวนา ชนะจิต) ที่ได้นำเขาเข้าสู่โลกของมวยไทยจนได้รู้ความจริงว่าพี่ชายของเขาเป็นนักมวยไทยทั้งสองจึงต้องร่วมมือกันปราบผู้มีอิทธิพลในวงการมวยไทย
ยอดนักสืบจิ๋วโคนัน: ปริศนาทานตะวันมรณะ
ยอดนักสืบจิ๋วโคนัน: ปริศนาทานตะวันมรณะ เป็นภาพยนตร์อนิเมะญี่ปุ่นซึ่งโคบุง ชิซุโนะ (Kōbun Shizuno) กำกับ และเผยแพร่เมื่อวันที่ 18 เมษายน 2015 จัดเป็นลำดับที่ 19 ในภาพยนตร์ชุดโคนันซึ่งอ้างอิงอนิเมะและมังงะชื่อเดียวกัน และเป็นภาพยนตร์โคนันฉบับภาพยนตร์ที่พากย์ไทยนั้นใช้นักพากย์รับเชิญที่ไม่เคยมีมาก่อนในภาคที่ผ่าน ๆ มา
เนื้อเรื่อง
ในนครนิวยอร์ก มีการประมูลภาพเขียนซึ่งค้นพบที่เมืองอาร์ล ประเทศฝรั่งเศส ผู้เชี่ยวชาญหลายคนตรวจสอบและยืนยันว่า เป็นหนึ่งในภาพเขียนชุด "ทานตะวัน" ของจิตรกรฟัน โคค ที่เคยเชื่อกันว่า ถูกทำลายไปเมื่อคราวสหรัฐอเมริกาถล่มญี่ปุ่นในช่วงสงครามโลกครั้งที่ 2 แล้ว
จิโรคิจิ ซึซึกิ ชนะประมูลโดยเสนอเงินถึงสามร้อยล้านดอลลาร์สหรัฐ เขาแถลงออกอากาศสดทั่วโลกว่า กำลังรวบรวมภาพชุด "ทานตะวัน" ทุกชิ้นออกแสดง ณ หอศิลป์เลกร็อก (Lake Rock) ประเทศญี่ปุ่น และได้เชิญผู้เชี่ยวชาญเจ็ดคนซึ่งเขาเรียก "ซามูไรทั้งเจ็ด" มาร่วมควบคุมนิทรรศการและพิทักษ์รักษาภาพเขียนดังกล่าว ผู้เชี่ยวชาญเหล่านั้นรวมถึงนักสืบโมริ โคโกโร่ ที่คอยคุ้มครองภาพเขียนอยู่ในญี่ปุ่น
ในเวลาแถลงนั้นเอง จอมโจรคิดแสดงตัวและสร้างความปั่นป่วนในงาน เจ้าหน้าที่ชาร์ลี (Charlie) จากกรมตำรวจนิวยอร์ก ซึ่งเป็นหนึ่งในซามูไรทั้งเจ็ด พยายามจับกุมเขาแต่ไม่สำเร็จ เมื่อจอมโจรคิดบินหนีไปแล้ว คุโด้ ชินอิจิ ก็ปรากฏตัวและอาสาช่วยเหลือจิโรคิจิอีกแรง
แล้วจิโรคิจิก็ลำเลียงภาพเขียนที่ประมูลได้มานั้นกลับญี่ปุ่นทางเครื่องบิน โดยมีเหล่าผู้เชี่ยวชาญ ชินอิจิ และคนอื่น ๆ นั่งมาด้วย อันที่จริงชินอิจินั้นคือจอมโจรคิดปลอมตัวมา เวลานั้น เครื่องบินเกิดระเบิดขึ้น โชคดีที่ไม่มีใครบาดเจ็บล้มตาย ฝ่ายจอมโจรคิดบินออกนอกเครื่องไปรักษาภาพเขียนที่กำลังปลิวออกไปเอาไว้ได้ และนำไปไว้บนยอดตึกสนามบิน เอโดงาวะ โคนัน ติดตามไปนำภาพเขียนคืนมาได้
หลายวันถัดมา จิโรคิจิประชุมเหล่าผู้เชี่ยวชาญเพื่อหารือวิธีตอบโต้จอมโจรคิด ขณะนั้น นักสืบโมริได้รับไพ่จากจอมโจรคิดว่า จะขโมยภาพเขียนอีกใบในค่ำคืนนี้ โคนันซึ่งกำลังชมภาพเขียนดังกล่าวอยู่ ณ พิพิธภัณฑ์ศิลปะ กับผองเพื่อน ได้ทราบข่าวจอมโจรคิด ก็ให้ไฮบาระ ไอ ดูแลคนที่เหลือไว้ แล้วตนก็จากไปจัดการกับจอมโจรคิด เวลานั้น จิโรคิจิและคนอื่น ๆ มาถึง และตัดสินใจย้ายภาพที่จอมโจรคิดว่าจะขโมยนั้นไปไว้ ณ ที่ปลอดภัย แต่ไม่ก็สามารถปกป้องภาพไว้ได้ เมื่อจอมโจรคิดได้ภาพไปแล้วก็เรียกเงินสิบล้านเยนซึ่งจิโรคิจิยอมจ่าย แต่นั่นก็เป็นเหตุให้โคนันและคนอื่น ๆ เริ่มสงสัย เพราะจอมโจรคิดไม่เคยประพฤติเช่นนี้มาก่อน
แม้มีเรื่องวุ่นวายหลายประการจากจอมโจรคิด จิโรคิจิก็สามารถจัดแสดงภาพเขียน ณ พิพิธภัณฑ์เลกร็อกได้ตามต้องการ โคนันและคนอื่น ๆ มาชมนิทรรศการและพบไพ่อีกใบของจอมโจรคิดซึ่งมีข้อความที่ไม่มีผู้ใดแปลออก แต่นั่นหมายความว่า จอมโจรคิดอยู่ในนิทรรศการแล้ว จิโรคิจิจึงสั่งให้อพยพผู้คนโดยเร็ว และปิดทางเข้าออกทั้งหมดเพื่อล้อมจับจอมโจรคิดให้ได้ ทันใดนั้น ห้องควบคุมไฟฟ้าเกิดระเบิดขึ้น และเพลิงก็ไหม้ขึ้น ระบบอาคารจึงลำเลียงภาพเขียนไปไว้ในโกดัง ฝ่ายจิโรคิจิและคนอื่น ๆ ก็หนีออกจากสถานที่ได้สำเร็จ ส่วนในพิพิธภัณฑ์เลกร็อกนั้นเหลือแต่ โคนัน จอมโจรคิด และโมริ รัน
อย่างไรก็ดี ระบบลำเลียงทำงานบกพร่อง เป็นเหตุให้ภาพเขียนสองใบค้างอยู่ในที่ โคนันกับจอมโจรคิดพยายามทำให้กลไกลำเลียงทำงาน แต่ก็ไร้ผล ขณะที่ภาพเขียนใบหนึ่งกำลังจะถูกเพลิงไหม้นั้นเอง รันก็ใช้คาราเต้ทำลายกำแพงเพื่อให้ภาพนั้นตกลงสู่อุโมงค์กลไกและเข้าสู่ที่ปลอดภัยต่อไป แต่ก็ทำให้อาคารร้าวและตกลงมาทับรันจนหมดสติ
ขณะนั้น สารวัตรนากาโมริ กินโซ จากกรมตำรวจโตเกียว สืบสวนแล้วเชื่อว่า คนร้ายไม่ใช่จอมโจรคิด แต่เป็นผู้สมอ้างเป็นจอมโจรคิด และน่าจะเป็นหนึ่งใน "ซามูไรทั้งเจ็ด" ซึ่งน่าจะได้แก่ อะซุมะ โคจิ (Koji Azuma) ผู้เชี่ยวชาญด้านบูรณะและรักษาจิตรกรรม การสืบสวนยังทำให้ทราบว่า อะซุมะฆ่าฝาแฝดของตนเองทิ้งที่เมืองอาร์ลนั้นเมื่อครึ่งปีก่อน ในเวลานั้น โคนันซึ่งเข้าใจความเป็นไปอย่างกระจ่างชัดแล้ว ก็ใช้เสียงชินอิจิเรียกหาทุกคน แล้วแถลงไขคดีว่า คนร้ายไม่ใช่อะซุมะ แต่เป็นมิยะได นะสึมิ (Natsumi Miyadai) ผู้เชี่ยวชาญด้านประวัติศาสตร์จิตรกรรม ซึ่งเป็นหนึ่งใน "ซามูไรทั้งเจ็ด" เช่นกัน วัตถุประสงค์ คือ ทำลายภาพเขียนทานตะวันบางภาพที่จิโรคิจิได้มา เพราะเห็นว่า เป็นภาพที่บกพร่อง และสังหารจิโรคิจิ เพราะเห็นว่า ไม่สมควรครอบครองภาพเขียนอันทรงคุณค่า และมีแต่ตนเองเท่านั้นที่คู่ควรจะครอบครอง ส่วนที่จอมโจรคิดสอดเข้ามายุ่งเกี่ยวนั้น เพราะทราบตัวคนร้ายและความมุ่งหมายอยู่ก่อนแล้ว จึงเข้ามาขัดขวางมิให้ทำสำเร็จ
เมื่อโคนันชี้แจงเสร็จแล้ว จอมโจรคิดซึ่งออกไปจากอาคารได้ก็เห็นว่า รันที่กำลังหมดสติอยู่และโคนันกำลังร่วงลงจากปากกำแพงอาคารที่กำลังทรุดนั้น จึงใช้เครื่องร่อนบินไปยุดตัวรันไว้ได้ แต่ไม่อาจคว้าโคนันไว้ โคนันกล่าวฝากรันไว้กับจอมโจรคิดและร่วงหล่นลงไป จอมโจรคิดจึงอุ้มรันลงไปส่งที่พื้นและซ่อนตัวอยู่
วัดสุวรรณรัตนาราม (จังหวัดนครปฐม)
วัดสุวรรณรัตนาราม เดิมชื่อ วัดหลักเมตร สร้างเมื่อ พ.ศ. 2509 เหตุที่ชื่อว่า หลักเมตร ผู้อาวุโสเล่าให้ฟังว่า สมัยก่อนที่ดินบริเวณนี้มีความรกร้าง ต้นไม้ต่าง ๆ ขึ้นปกคลุมทั่วพื้นที่ การสัญจรใช้เกวียนเป็นส่วนใหญ่ หลักเขตต่าง ๆ มีเพียงหลักเขตของทหารมีขนาดใหญ่ เป็นที่สังเกตได้ง่าย น่าจะเป็นเหตุให้ตั้งเป็นชื่อหมู่บ้านว่าหลักเมตร ต่อมาจำนวนชาวบ้านมากขึ้น การทำพิธีกรรมต่าง ๆ ทางศาสนา สถานที่วัดเดิมจึงคับแคบไม่เพียงพอแก่กิจกรรม ประกอบกับการขยายพื้นที่เป็นไปได้ยาก เพราะวัดมีเนื้อที่ติดกับโรงเรียนและพื้นที่ข้าง ๆ วัดเป็นบ้านโดยรอบ ชาวบ้านจึงประชุมและมีมติร่วมกันให้ย้ายวัด ต่อมา พ.ศ. 2514 จึงย้ายวัดมาตั้งอยู่ ณ สถานที่ปัจจุบัน โดยตั้งชื่อวัดใหม่ว่า "วัดสุวรรณรัตนาราม" ด้วยเหตุผลที่ตระกูลทองเกิดและตระกูลแก้วขาว ได้ร่วมกันถวายที่ดินให้แก่วัด จึงได้นำคำ "สุวรรณ" ซึ่งแปลว่า ทอง และนำคำว่า "รัตนะ" ซึ่งแปลว่า แก้ว มาจากตระกูลทั้งสอง ประกอบกันเป็นชื่อวัด วัดได้รับพระราชทานวิสุงคามสีมาเมื่อวันที่ 31 ตุลาคม พ.ศ. 2548
สเปซเอ็กซ์
สเปซเอ็กซ์ (Space Exploration Technologies Corporation – SpaceX) เป็นบริษัทเอกชนทางด้านธุรกิจการขนส่งทางอวกาศ ประเทศสหรัฐอเมริกา สำนักงานใหญ่อยู่ที่เมืองฮาวโทรน, รัฐแคลิฟอร์เนีย สหรัฐอเมริกา ก่อตั้งขึ้นเมื่อปี พ.ศ. 2545 โดยมีเป้าหมายเพื่อลดค่าใช้จ่ายในการส่งจรวดสำหรับการตั้งอาณานิคมที่ดาวอังคารในอนาคต บริษัทนี้ได้พัฒนาจรวดขนส่ง 2 แบบ คือ ฟัลคอน 1 และ ฟัลคอน 9 โดยออกแบบโครงสร้างให้สามารถนำกลับมาใช้ใหม่ได้อีก และพัฒนายานอวกาศดรากอน สำหรับใช้กับจรวดแบบฟัลคอน 9 เพื่อส่งสินค้าสนับสนุนการปฏิบัติภารกิจบนสถานีอวกาศนานาชาติ และยานดรากอน 2สำหรับขนส่งนักบินอวกาศและนักท่องเที่ยวอวกาศ
ยอดนักสืบจิ๋วโคนัน: ปริศนาทานตะวันมรณะ
เนื้อเรื่อง
ฝ่ายโคนันใช้เอี๊ยมช่วยกันตนเองมิให้กระแทกพื้นเมื่อหล่นลง แล้วเดินหาทางออกต่อไป เขาพบภาพเขียนใบสุดท้ายที่ค้างอยู่ในห้อง ทว่า ห้องนั้นกำลังจะท่วมนองไปด้วยน้ำ โคนันจะผลักจะเข็นภาพเขียนนั้นไปอย่างไรก็ไม่เป็นผล ในไม่ช้า น้ำก็ท่วมห้อง โคนันจำต้องกลั้นหายใจอยู่ในน้ำ พลางคิดถึงหนทางจะเอาตัวรอดพร้อมนำภาพเขียนอันหนักอึ้งนี้ออกไปด้วย ขณะนั้น ก็นึกขึ้นได้ว่า เข็มขัดที่ตนสวมนั้นยิงดอกไม้ไฟได้ จึงยิงเพื่อขับให้ตนและภาพวาดขึ้นเหนือห้วงน้ำ แต่เมื่อใกล้ผิวน้ำแล้ว กลับรู้สึกว่า ตนใกล้หมดลมหายใจ โคนันจึงยิงบอลอีกลูกจากเข็มขัดเพื่อใช้เป็นเสมือนบอลลูนที่ช่วยให้ตนลอยเหลือน้ำได้ เมื่อโคนันขึ้นสู่ผิวน้ำแล้ว นักสืบโมริรุดมาช่วยโคนันไว้ได้ทันท่วงที โมริกระโจนลงสู่ผืนน้ำและอุ้มโคนันกลับเข้าสู่ฝั่ง โคนันจึงปลอดภัย
สเปซเอ็กซ์
ยานอวกาศ
ในปัจจุบัน สเปซเอ็กซ์ผลิตจรวดขนส่งอวกาศ 2 แบบด้วยกัน คือ จรวดแบบฟัลคอน 9 ซึ่งประสบความสำเร็จในเที่ยวบินแรก เมื่อวันที่ 4 มิถุนายน พ.ศ. 2553 และจรวดแบบฟัลคอนเฮฟวี และสเปซเอ็กซ์ยังผลิตยานอวกาศแบบดรากอน ซึ่งเป็นยานอวกาศแบบปรับความดัน เพื่อใช้ส่งสินค้าไปยังสถานีอวกาศนานาชาติ และยานอวกาศแบบ สเปซเอ็กซ์ดรากอน 2สำหรับขนส่งนักบินอวกาศและนักท่องเที่ยวอวกาศ
จักรพรรดินีเกียง
จักรพรรดินีเจียง  (姜皇后; Empress Jiang) เป็นสมเด็จพระจักรพรรดินีในจักรพรรดิโจ้วซิน สมเด็จพระจักรพรรดิพระองค์สุดท้ายแห่งราชวงศ์ซางในประวัติศาสตร์จีน ก่อนที่พระสนมต๋าจีมาล่อลวงพระเจ้าโจ้วให้ถึงแก่ความวิบัติ  พระสนมต๋าจีทำให้พระเจ้าโจ้วลุ่มหลงจนละเลยราชการ และบริหารบ้านเมืองอย่างโฉดเขลา ไพร่ฟ้าจึงก่นด่าทั้งแผ่นดิน
ต่อมาข้าราชการผู้ใดว่ากล่าวทัดทานพระองค์ ก็โปรดให้ลงโทษถึงตายด้วยวิธีต่าง ๆ ตามคำพระสนมต๋าจี เช่น ให้สร้างเสาทองแดง เอาถ่านสุมจนเสาร้อน แล้วเอาข้าราชการล่ามโซ่ไปนาบเสาจนตาย กลิ่นศพตระหลบไปทั้งวัง และยังให้ขุดเหวหน้าพระที่นั่ง เอางูมาใส่จนเต็ม แล้วโยนข้าราชการลงไปให้งูกิน พระอัครมเหสีเจียง (姜皇后; ฮกเกี้ยนว่า เกียง) ทูลทัดท้าน ทำให้พระสนมต๋าจีผูกใจเจ็บจึงทูลยุยงให้ลงโทษควักลูกตารีดเอาคำสารภาพว่าเป็นกบฏ พระนางไม่ยอมรับ ก็โปรดให้เอานาบเสาทองแดง แต่พระนางสิ้นพระชนม์เสียก่อน.
ฟลอเรนซ์ (วิดีโอเกม)
ฟลอเรนซ์ (Florence) เป็นเรื่องเล่าและวิดีโอเกมแนวปฏิสัมพันธ์ที่พัฒนาโดยสตูดิโอเมาต์เทนส์ในออสเตรเลีย และจัดจำหน่ายโดยแอนนาเพอร์นาอินเตอร์แอ็กทีฟ เกมถูกปล่อยวางจำหน่ายในวันที่ 14 กุมภาพันธ์ ค.ศ. 2018 (วันวาเลนไทน์) สำหรับไอโอเอส และวันที่ 14 มีนาคม ค.ศ. 2018 สำหรับแอนดรอยด์ และวันที่ 13 กุมภาพันธ์ ค.ศ. 2020 สำหรับไมโครซอฟท์ วินโดวส์, แม็คโอเอส และนินเท็นโด สวิตช์
ใน ฟลอเรนซ์ ผู้เล่นจะได้ติดตามเรื่องราวของฟลอเรนซ์ โยห์ สาววัย 25 ปีที่ใช้ชีวิตประจำวันและได้พบกับคริช นักเชลโลที่เธอได้พบที่สวน ตัวเกมได้แสดงบทสนทนาสั้น ๆ และบอกเล่าเรื่องราวของฟลอเรนซ์ผ่านบทสั้น ๆ หลายบท ปริศนาในเกมเป็นตัวช่วยในการเติมเต็มชีวิตของฟลอเรนซ์ซึ่งผู้เล่นสามารถทำได้ผ่านเรื่องราวของเธอ
ผู้ออกแบบหลัก เคน หว่อง ต้องการสร้างเกมที่ไม่มีความรุนแรงและได้รับแรงบันดาลใจจากผลงานวิดีโอเกมก่อนหน้านี้ของเขาอย่าง โมนูเมนต์แวลเลย์ เพื่อให้เกมมีประสบการณ์ที่เน้นการบรรยายโดยรวมเอาเกมปริศนาเข้าไปด้วย ตัวเกมได้รับการชื่นชมถึงภาพ เพลงประกอบ และรูปแบบการบรรยาย แต่ฉากจบกลับถูกวิจารณ์
รูปแบบการเล่น
ฟลอเรนซ์ ถูกแบ่งเรื่องราวออกเป็น 20 บท ในแต่ละบทก็จะแสดงส่วนของชีวิตของฟลอเรนซ์ โยห์ ที่แตกต่างกัน บทต่าง ๆ จะถูกแยกออกเป็นหกฉาก ซึ่งแสดงถึงช่วงการเติบโตและการเปลี่ยนแปลงชีวิตของฟลอเรนซ์ที่แตกต่างกัน ตัวเกมดำเนินเรื่องอย่างตรงไปตรงมาโดยอาศัยผู้เล่นที่จะต้องเล่นมินิเกมสั้น ๆ เพื่อจำลองหรือเปิดเผยความคิดและการกระทำของฟลอเรนซ์ มินิเกมเหล่านี้ได้แก่ ฉากฟลอเรนซ์แปรงฟัน ฉากฟลอเรนซ์เดินตามเสียงเชลโลจนพบกับคริช ฉากคริชทำความสะอาดห้องของเขาก่อนที่ฟลอเรนซ์จะมาเยี่ยม และฉากฟลอเรนซ์จัดเก็บของของเธอเมื่อคริชย้ายเข้าและฟลอเรนซ์คืนสิ่งของแก่คริชเมื่อเขาย้ายออก รวมถึงฉากอื่น ๆ การเล่นจบหนึ่งครั้งในเกมฟลอเรนซ์ จะใช้เวลาเล่นประมาณ 30 นาที
เนื้อเรื่อง
เกมได้เล่าถึง ฟลอเรนซ์ โยห์ หญิงสาววัย 25 ปี ผู้ใช้ชีวิตคนเดียวและทำงานเป็นกิจวัตรซ้ำ ๆ กันทุกวัน อีกทั้งยังไม่ค่อยพูดคุยหรือติดต่อกับเพื่อนร่วมงาน และโต้ตอบกับโซเชียลมีเดียอย่างไม่ค่อยเอาใจใส่ในระหว่างที่เธอเดินทาง เช้าวันหนึ่ง โทรศัพท์ของเธอเสีย และเธอได้ติดตามเสียงเชลโลและได้พบกับคริช นักแสดงเปิดหมวกริมถนน เป็นครั้งแรก คริชได้เป็นเพื่อนกับฟลอเรนซ์และออกเดตด้วยกัน พวกเขาได้จูบกันครั้งแรกและมีความสัมพันธ์ที่แน่นแฟ้นยิ่งขึ้น คริชได้ย้ายไปอยู่กับฟลอเรนซ์ และได้รับกำลังใจที่จะทำให้เขากลายเป็นนักเชลโลที่ยิ่งใหญ่ เพื่อเป็นการขอบคุณ คริชจึงได้ให้ชุดภาพวาดแก่ฟลอเรนซ์ และเธอก็ได้วาดฝันถึงการเป็นจิตรกร
หกเดือนถัดมา คู่รักทะเลาะกันที่ร้านขายของชำ และเมื่อผ่านไปหนึ่งปี ทั้งคู่เริ่มมีความสัมพันธ์ที่ห่างเหินกัน และตัดสินใจที่จะแยกกันอยู่ หลังจากการทะเลาะกันอีกครั้ง คริชได้ย้ายออกไป ส่วนฟลอเรนซ์ก็ลาออกจากงานประจำของเธอ และเริ่มไล่ล่าความฝันที่จะเป็นจิตรกร ซึ่งสุดท้ายแล้วเธอทำสำเร็จ
การพัฒนา
หลังจากที่ประสบความสำเร็จกับ โมนูเมนต์แวลเลย์ เคน หว่อง ผู้เป็นนักออกแบบเกม รู้สึกว่าเขาได้ทำในสิ่งที่เขาสามารถทำได้ตอนที่ทำงานที่สตูดิโออุสต์โว และต้องการที่จะสร้างสตูดิโอเป็นตนเอง เขาจึงเดินทางกลับไปที่ออสเตรเลียหลังจากที่เห็นฉากการพัฒนาเกมที่เมลเบิร์น และได้ก่อตั้งบริษัทแห่งใหม่ในเมลเบิร์นที่ชื่อว่าเมาต์เทนส์
หลังจากที่จ้างพนักงานแล้ว บริษัทเมาต์เทนส์ยังคงไม่มีทิศทางในการสร้างเกมของพวกเขา จนกระทั่งหว่องได้เริ่มจ้างทีมงานและเกิดความคิดเกี่ยวกับเกมที่มีคุณภาพดี ทีมงานต่างก็สนทนากันว่าภาพยนตร์และหนังสือเจาะประเด็นเกี่ยวกับความรักและอารมณ์ของมนุษย์ได้อย่างไร ซึ่งนั่นถือเป็นความท้าทายที่ดีในการทำเกม พวกเขาเลือกแนวคิดนี้เพื่อสร้างเกม ฟลอเรนซ์ นี่เป็นเกมแรกที่หว่องได้ดำเนินงานต่อจากโมนูเมนต์แวลเลย์
หว่องและทีมงานต้องการสร้างเกมที่หลีกเลี่ยงจากความรุนแรง เขากล่าวว่า "ผมต้องการค้นหาว่าเรื่องราวแบบไหนและพลวัตแบบไหนที่เราสามารถนำมาใช้ได้โดยไม่สอดแทรกความรุนแรง" เมาต์เทนส์จึงตัดสินใจสร้างเกมบนโทรศัพท์มือถือ เพื่อให้สามารถเข้าถึงเท่าที่จะทำได้ เป้าหมายของทีมงานคือสร้างเกมซึ่งผู้เล่นจดจ่อกับการค้นหาอารมณ์แทนที่จะทำแค่เพียงให้ถึงเป้าหมาย หากเปรียบเทียบกับเกมก่อนหน้านี้ของหว่องอย่าง โมนูเมนต์แวลเลย์ เขาต้องการสร้างประสบการณ์ที่คล้ายกับหนังสือการ์ตูนหรือภาพยนตร์เงียบซึ่งมุ่งเน้นไปที่การบรรยาย หว่องและทีมงานได้รับแรงบันดาลใจจากภาพยนตร์ในการสร้างเกม ฟลอเรนซ์ โดยอ้างอิงจาก ซัมเมอร์ของฉัน 500 วัน ไม่ลืมเธอ, ลบเธอ...ให้ไม่ลืม และ ไททานิก
ซูม (ซอฟต์แวร์)
ซูมคลาวด์มีตติงส์ (Zoom Cloud Meetings; ส่วนใหญ่เรียกสั้น ๆ ว่า ซูม) เป็นซอฟต์แวร์โทรศัพท์ภาพจำกัดสิทธิ์ที่พัฒนาโดยซูมวิดีโอคอมมิวนิเคชัน ในรูปแบบฟรีอนุญาตให้มีผู้เข้าร่วมสูงสุด 100 คน กับเวลา 40 นาที ผู้ใช้มีสิทธิอัปเกรดโดยการสมัครแบบจ่ายเงิน ในรูปแบบสูงสุดสามารถรับผู้เข้าร่วมถึง 1,000 คน กับเวลา 30 ชั่วโมง
ฟลอเรนซ์ (วิดีโอเกม)
การพัฒนา
ผู้พัฒนาต้องการสร้างเกมให้เป็นประสบการณ์เส้นตรงเพราะกังวลว่าผู้คนซึ่งมีประสบการณ์มากจะเลือกตัวเลือกถูกต้องและหลีกเลี่ยงที่จะเลือกศีลธรรมของเกม เมาต์เทนส์ได้รับแรงบันดาลใจจากวิธีการที่ผู้คนรับรู้สื่อเพื่ออารมณ์ และต้องการนำความรู้สึกนั้นเข้าไปในเกม ทีมงานตัดสินใจที่จะใช้ดนตรีแทนบทสนทนาตลอดทั้งเกม โดยเสียงเชลโลเป็นตัวแทนที่สื่อถึงคริช ส่วนเสียงเปียโนนั้นสื่อถึงฟลอเรนซ์ เมาต์เทนส์ได้ใช้ธีมดนตรีสำหรับตัวละครหลังจากที่บังเอิญสร้างมันขึ้นในตอนที่สร้างบท "ร้านขายของชำ" ซึ่งเป็นตอนที่คริชกับฟลอเรนซ์ทะเลาะกันครั้งแรก หว่องเลือกใช้ชื่อฟลอเรนซ์เพราะเธอถูกออกแบบให้เป็นชาวออสเตรเลียเชื้อสายจีนซึ่งบิดามารดาของเธอตั้งชื่ออันล้าสมัยนี้เมื่อพวกเขาอพยพเข้ามา
ซูม (ซอฟต์แวร์)
ในช่วงการระบาดทั่วของโควิด-19 มีการใช้งานซูมเพื่อทำงานทางไกล, ศึกษาทางไกล และความสัมพันธ์ทางสังคมออนไลน์เพิ่มมากขึ้น ด้วยจำนวนที่เพิ่มขึ้นทำให้ซูมกลายเป็นแอปโทรศัพท์ที่ได้รับการดาวน์โหลดทั่วโลกมากที่สุดเป็นอันดับที่ 5 ใน ค.ศ. 2020 โดยมีการดาวน์โหลด 477 ล้านครั้ง
กุนนีลา แบร์นาด็อต
กุนนีลา มาร์ธา หลุยส์ แบร์นาด็อต เคาน์เตสแห่งวิสบอรย์ (Gunnila Märta Louise Bernadotte) มีนามเดิมว่า กุนนีลา มาร์ธา หลุยส์ วัชมีสเตอร์ อัฟ โยฮันนีชูส์ (Gunnila Märta Louise Wachmeister af Johannishus; 15 พฤษภาคม พ.ศ. 2466 – 12 กันยายน พ.ศ. 2559) เป็นภริยาของคาร์ล โยฮัน แบร์นาด็อต อดีตเจ้าชายแห่งสวีเดน และพระปิตุลานีในสมเด็จพระราชาธิบดีคาร์ลที่ 16 กุสตาฟแห่งสวีเดน
ฟลอเรนซ์ (วิดีโอเกม)
การพัฒนา
ภายหลังจากที่เกม ฟลอเรนซ์ ได้ถูกวางจำหน่าย เคน หว่องผู้พัฒนาหลักถูกกล่าวหาโดยพนักงานคนหนึ่งของเมาต์เทนส์ว่าใช้คำพูดที่ไม่เหมาะสมในระหว่างการพัฒนาเกม ฟลอเรนซ์ พนักงานซึ่งทำหน้าที่เป็นหัวหน้านักพัฒนาของ ฟลอเรนซ์ กล่าวหาว่าหว่องใช้อารมณ์ในทางที่ผิด "ถึงขั้นซึมเศร้าและฆ่าตัวตาย" หว่องกล่าวขอโทษต่อสาธารณชนสำหรับพฤติกรรมของเขาในแถลงการณ์ว่า "มีหลายสิ่งหลายอย่างที่ฉันควรทำได้ดีกว่าหรือแตกต่างออกไปในช่วงเวลานั้น"
กุนนีลา แบร์นาด็อต
ประวัติ
กุนนีลาเป็นธิดาของเคานต์นีลส์ วัชมีสเตอร์ อัฟ โยฮันนีชูส์ (Nils Wachmeister af Johannishus) กับมาร์ธา เดอ เยียร์ อัฟ ลีอุฟสตา (Märta De Geer af Leufsta) ในครอบครัวผู้ดีเก่า
ฟลอเรนซ์ (วิดีโอเกม)
คำวิจารณ์
ฟลอเรนซ์ ประกาศเปิดตัวเมื่อวันที่ 24 ตุลาคม ค.ศ. 2017 โดยเปิดตัวแบบสาธิตแก่สาธารณชนในงานแพกซ์ ออสเตรเลีย 2017 ซึ่งแสดงการเล่นในช่วง 15 นาทีแรกของเกม และเกมได้รับการชื่นชมจากนักหนังสือพิมพ์วิดีโอเกมออสเตรเลีย แร จอห์นสตัน จากโกตากูออสเตรเลีย เรียก ฟลอเรนซ์ ว่าเป็น "เกมที่โดดเด่น" ของเธอ และแสดงความรู้สึกว่ามินิเกมประสบความสำเร็จในการสวมบทบาทของเธอเข้าไปในตัวละคร อเลย์นา โคล จากพีซีออเทอริตี ชื่นชมว่าเป็นเกมที่ให้ความโดดเด่นของเรื่องราวความรักและความหลากหลาย และบรรยายว่า "เหมือนเป็นสิ่งที่หายาก" ในวัฒนธรรมวิดีโอเกมยุคใหม่
ฟลอเรนซ์ ได้รับคำวิจารณ์เชิงบวก ซีเจ แอนดรีสเซน จากเดสทรักทอยด์ บรรยายว่าเกมนี้เป็น "ผลิตภัณฑ์ที่สวยงามอย่างแท้จริง" และรู้สึกว่าเกมนี้เป็นหนึ่งในสื่อเล่าเรื่องที่มีจินตนาการมากที่สุดเท่าที่เขาเคยเห็น ทิม บิกส์ จากเดอะซิดนีย์มอร์นิงเฮรัลด์ กล่วว่า มินิเกมทำให้ ฟลอเรนซ์ "มีความพิเศษอย่างแท้จริง" และมันก็ "ให้อารมณ์และความรู้สึกอันน่าทึ่ง" จอร์แดน เอริกา เว็บเบอร์ จากเดอะการ์เดียน ชื่นชมความสามารถของ ฟลอเรนซ์ ในการจับประเด็นว่า "อะไรคือสิ่งที่จะตกหลุมรักเป็นครั้งแรก" คริสตีอัน ดอนแลน จากยูโรเกมเมอร์ บันทึกว่ารูปแบบปริศนาของเกมอาจไม่ค่อยดี แต่เขาก็รักการเดินทางของเรื่องราวในเกม แพทริก เชนลีย์ จากเดอะฮอลลีวูดรีพอร์เตอร์ ชื่นชมหว่องและทีมงานของเขาในการ "ทำให้รู้จักคุณ" ในแง่มุมของการเดต เอสรา แครบบ์ จากไอจีเอ็น เจแปน เรียกเกมนี้ว่าเป็น "งานศิลปะระดับจักรวาล" และชื่นชมว่าเป็นเกมที่ใคร ๆ ก็เล่นได้ ไซมอน พาร์กิน จากเดอะการ์เดียน บันทึก ฟลอเรนซ์ ลงในรายชื่อ "เกมยอดเยี่ยมประจำเดือน" ของเขา และบันทึกว่าเกมนี้ไม่น่าเบื่อและดำเนินเรื่องได้ยอดเยี่ยม
กุนนีลา แบร์นาด็อต
ประวัติ
เธอสมรสหนที่สองกับคาร์ล โยฮัน แบร์นาด็อต อดีตเจ้าชายแห่งสวีเดน และพระปิตุลาในสมเด็จพระราชาธิบดีคาร์ลที่ 16 กุสตาฟแห่งสวีเดน ซึ่งกุนนีลาและคาร์ล โยฮันเคยเป็นสหายกันตั้งแต่วัยเยาว์ หลังสมรสเธอมีตำแหน่งเคาน์เตสจากราชสำนักลักเซมเบิร์ก
ฟลอเรนซ์ (วิดีโอเกม)
คำวิจารณ์
นักวิจารณ์หลายคนเปรียบเทียบเกมนี้กับเกมชุด วาริโอแวร์ แอนดรูว์ เว็บสเตอร์ จากเดอะเวิร์จ เปรียบเทียบเกมนี้ว่าเป็น "การ์ตูนเน็ตที่ตัดกันกับ วาริโอแวร์" และอัลเลกรา แฟรงก์ จากโพลีกอน ชื่นชมมินิเกมซึ่งทำให้องค์ประกอบของอารมณ์ในเกมสะท้อนไปถึงผู้เล่นได้  แอนดรีสเซน จากเดสทรักทอยด์ สะท้อนแนวคิดของแฟรงก์เกี่ยวกับผลกระทบจากมินิเกม และรู้สึกว่าเกมนี้เป็น "ผลผลิตที่สวยงาม"
กุนนีลา แบร์นาด็อต
ประวัติ
ในปี 2553 คาร์ล โยฮันได้มอบบ้านในบอสตัด (Båstad) แก่เธอ โดยบ้านหลังดังกล่าวคาร์ล โยฮันสร้างขึ้นเพื่อตนเองและเคร์สติน วิกมาร์ก (Kerstin Wijkmark) ภริยาคนแรก ต่อมาคาร์ล โยฮัน สิ้นพระชนม์ในปี 2555
ฟลอเรนซ์ (วิดีโอเกม)
คำวิจารณ์
องค์ประกอบบางส่วนของเรื่องถูกวิพากย์วิจารณ์ โดยเฉพาะอย่างยิ่งในตอนจบ  แอนดรีสเซน จากเดสทรักทอยด์ กล่าวว่า เกมทิ้งเขาให้ "คิดในแง่ลบ" เกี่ยวกับความรัก และยังกล่าวอีกว่า "มันเป็นการติดตามของศิลปะและแรงจูงใจที่แท้จริงในตัวเอง ซึ่งมันโดดเด่นในตอนจบ" ดอนแลน จากยูโรเกม รู้สึกว่าตอนจบให้ "ความคิดโบราณง่าย ๆ แก่อีกฝ่าย" และเขาผิดหวังกับตอนจบ
กุนนีลา แบร์นาด็อต
ประวัติ
กุนนีลาเสียชีวิตเมื่อวันที 12 กันยายน พ.ศ. 2559 สมเด็จพระราชาธิบดีคาร์ลที่ 16 กุสตาฟแห่งสวีเดนมีพระราชกระแสไว้อาลัยพระปิตุลานี ความว่า "กุนนีลา แบร์นาด็อตสมรสกับคาร์ล โยฮัน พระปิตุลาของข้าพเจ้า เธอเป็นสตรีผู้สูงค่า สนิทสนม และจงรักภักดีต่อครอบครัวของข้าพเจ้า การจากไปของเธอถือเป็นความสูญเสียครั้งใหญ่หลวง"
ฟลอเรนซ์ (วิดีโอเกม)
การจำหน่าย
การวางจำหน่าย ฟลอเรนซ์ สามารถขายจนคืนต้นทุนในการพัฒนามาได้ แต่ตัวเกมกลับไม่สามารถทำเงินได้มากพอที่จะลงทุนในแผนงานถัดไปของเมาต์เทนส์ เคน หว่อง ผู้ออกแบบหลักของ ฟลอเรนซ์ กล่าวว่า การจำหน่ายของเกมนี้ "ใช้ได้" และกล่าวต่อว่า "การขายในโทรศัพท์พรีเมียมมันยาก" ณ การอภิปราย หว่องกล่าวว่า ครึ่งหนึ่งของรายได้จากการจำหน่าย ฟลอเรนซ์ มาจากประเทศจีน และผู้คนมักเล่นเกมนี้ในภาษาจีนแมนดารินมากกว่าภาษาอังกฤษ หว่องได้รายงานที่การประชุมเหล่าผู้พัฒนาเกม 2019 ว่า ร้อยละ 88 ของการจำหน่ายมาจากไอโอเอส ซึ่งร้อยละ 41 ของการจำหน่ายในไอโอเอสนั้นมาจากประเทศจีน
รางวัล
ฟลอเรนซ์ ได้รับรางวัลรองชนะเลิศสาขา "ช่วงเวลาหรือลำดับที่ดีที่สุด" กับ "พยายามที่จะปะติดปะต่อความสัมพันธ์กัน" จากงานเกมแห่งปีของไจแอนท์บอมบ์ประจำปี 2018 สำนักข่าวโพลิกอนได้ขนานนาม ฟลอเรนซ์ ว่าเป็นเกมที่ดีที่สุดในทศวรรษ
รายชื่ออัลบั้มประจำตัวละครในฮายาเตะ พ่อบ้านประจัญบาน
อัลบั้มเพลงใน Hayate no Gotoku!
อะนิเมะเรื่อง Hayate no Gotoku! ได้มีซิงเกิลเพลงประจำตัวละคร 12 ชุด แบ่งไปตามตัวละครหลักแต่ละคน และมีซิงเกิลแถมพิเศษ 1 ชุด
สำหรับซิงเกิลปกติ แทร็คที่ 1 จะเป็นการแนะนำเปิดตัว ส่วนแทร็คที่ 3 เป็นมินิดราม่าสั้นๆ แทร็คที่ 7 เป็นต้นไป จะเป็นดราม่า มีเพียงแทร็คที่ 2, 4 - 6 เท่านั้น ที่เป็นเพลงประจำตัวละคร
Hayate no Gotoku! Character CD 1 - Ayazaki Hayate
'''Hayate no Gotoku! Character CD 1 - Ayazaki Hayate''' อัลบั้มประจำตัวฮายาเตะ ขับร้องโดย เรียวโกะ ชิราอิชิ
Hayate no Gotoku! Character CD 2 - Maria
'''Hayate no Gotoku! Character CD 2 - Maria''' อัลบั้มประจำตัวมาเรีย ขับร้องโดย ริเอะ ทานากะ
Hayate no Gotoku! Character CD 3 - Sanzenin Nagi
'''Hayate no Gotoku! Character CD 3 - Sanzenin Nagi''' อัลบั้มประจำตัวนางิ ขับร้องโดย ริเอะ คุกิมิยะ
Hayate no Gotoku! Character CD 4 - Katsura Hinagiku
'''Hayate no Gotoku! Character CD 4 - Katsura Hinagiku''' อัลบั้มประจำตัวฮินะกิคุ ขับร้องโดย ชิซึกะ อิโต้
Hayate no Gotoku! Character CD 5 - Saginomiya Isumi
'''Hayate no Gotoku! Character CD 5 - Saginomiya Isumi''' อัลบั้มประจำตัวอิสึมิ ขับร้องโดย มิยุ มัทสึกิ
Hayate no Gotoku! Character CD 6 - Aizawa Sakuya
'''Hayate no Gotoku! Character CD 6 - Aizawa Sakuya''' อัลบั้มประจำตัวซาคุยะ ขับร้องโดย คานะ อุเอดะ
Hayate no Gotoku! Character CD 7 - Tachibana Wataru & Kijima Saki
'''Hayate no Gotoku! Character CD 7 - Tachibana Wataru & Kijima Saki''' อัลบั้มประจำตัววาตารุ และซากิ ขับร้องโดย มารินะ อิโนะอุเอะและซากิ นากาจิมะ
Hayate no Gotoku! Character CD 8 - Nishizawa Ayumu
'''Hayate no Gotoku! Character CD 8 - Nishizawa Ayumu''' อัลบั้มประจำตัวนิชิซาว่า ขับร้องโดย มิคาโกะ ทาคาฮาชิ
Hayate no Gotoku! Character CD 9 - Katsura Yukiji
'''Hayate no Gotoku! Character CD 9 - Katsura Yukiji''' อัลบั้มประจำตัวอาจารย์คัตสึระ ขับร้องโดย ฮิโทมิ นาบาทาเมะ และมีชิซึกะ อิโต้ร่วมขับร้องในเพลงชื่อ Jiyuu Sanka!
Hayate no Gotoku! Character CD CD 10 - Hakuo three Amiga
'''Hayate no Gotoku! Character CD 10 - Hakuo three Amiga''' อัลบั้มประจำตัวอิซึมิ, มิกิ, ริสะ ขับร้องโดย ซายูริ ยาฮากิ, เอริ นากาโอะ และมาสุมิ อาซาโนะ
Hayate no Gotoku! Character CD 12 - The Hakuo Captains Maria / Hinagiku
'''Hayate no Gotoku! Character CD 12 - The Hakuo Captains Maria / Hinagiku''' อัลบั้มประจำตัวมาเรียและฮินะกิคุ ขับร้องโดย ริเอะ ทานากะ ขับร้องเพลง Kanpeki, Egao desu และชิซึกะ อิโต้ ขับร้องเพลง 100ten Manten Nanka ja nai!